CELEX: 32016R0225
Language: hr
Date: 2016-02-17 00:00:00
Title: Provedbena uredba Komisije (EU) 2016/225 оd 17. veljače 2016. o utvrđivanju najveće količine proizvoda po državi članici i roka za podnošenje zahtjeva za izvanredni program potpore za privatno skladištenje preostalih neiskorištenih količina određenih sireva od onih određenih u Delegiranoj uredbi (EU) 2015/1852

18.2.2016   
            
            
               HR
            
            
               Službeni list Europske unije
            
            
               L 41/10
            
         PROVEDBENA UREDBA KOMISIJE (EU) 2016/225
   оd 17. veljače 2016.
   o utvrđivanju najveće količine proizvoda po državi članici i roka za podnošenje zahtjeva za izvanredni program potpore za privatno skladištenje preostalih neiskorištenih količina određenih sireva od onih određenih u Delegiranoj uredbi (EU) 2015/1852
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Delegiranu uredbu Komisije (EU) 2015/1852 оd 15. listopada 2015. o otvaranju privremenog izvanrednog programa potpore za privatno skladištenje određenih sireva i utvrđivanju iznosa potpore unaprijed (2), a posebno njezin članak 15.,
   budući da:
   
               (1)
            
            
               Delegiranom uredbom (EU) 2015/1852 otvoren je privremeni izvanredni program potpore za privatno skladištenje određenih sireva i unaprijed utvrđen iznos potpore.
            
         
               (2)
            
            
               Člankom 4. stavkom 3. Uredbe (EU) 2015/1852 kao rok za podnošenje zahtjeva za potporu utvrđen je 15. siječnja 2016.
            
         
               (3)
            
            
               Irska, Francuska, Italija, Litva, Nizozemska, Finska, Švedska i Ujedinjena Kraljevina obavijestile su Komisiju o tome da se žele nastaviti koristiti programom potpore za privatno skladištenje.
            
         
               (4)
            
            
               Nakon 15. siječnja 2016. ostala je neiskorištena količina od 68 123 tone. Stoga je primjereno tu količinu staviti na raspolaganje onim državama članicama koje su dostavile obavijest o tome da se žele nastaviti koristiti programom potpore za privatno skladištenje i navedenu količinu raščlaniti po državama članicama uzimajući u obzir količine za koje su države članice podnijele zahtjev do 15. siječnja 2016.
            
         
               (5)
            
            
               Trebalo bi odrediti novi rok za podnošenje zahtjeva za potporu.
            
         
               (6)
            
            
               Pravila utvrđena Delegiranom uredbom (EU) 2015/1852 za provedbu programa potpore za privatno skladištenje određenih sireva trebala bi se primjenjivati mutatis mutandis na provedbu programa utvrđenog ovom Uredbom,
            
         DONIJELA JE OVU UREDBU:
   Članak 1.
   Predmet
   Najveća količina proizvoda po državama članicama koje podliježu privremenom izvanrednom programu potpore za privatno skladištenje preostalih neiskorištenih količina sireva, kako je utvrđeno Delegiranom uredbom (EU) 2015/1852, utvrđena je u Prilogu ovoj Uredbi.
   Pravila utvrđena Delegiranom uredbom (EU) 2015/1852 za provedbu programa primjenjuju se mutatis mutandis na količine utvrđene u Prilogu ovoj Uredbi.
   Članak 2.
   Podnošenje zahtjeva za potporu
   Zahtjevi za potporu mogu se podnositi od datuma stupanja na snagu ove Uredbe. Rok za podnošenje zahtjeva jest 30. rujna 2016.
   Članak 3.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  SL L 271, 16.10.2015., str. 15.
   
   
      PRILOG
      
                  Država članica
               
               
                  Najveće količine
                  (u tonama)
               
            
                  Irska
               
               
                  4 127
               
            
                  Francuska
               
               
                  6 340
               
            
                  Italija
               
               
                  27 025
               
            
                  Litva
               
               
                  2 616
               
            
                  Nizozemska
               
               
                  16 526
               
            
                  Finska
               
               
                  694
               
            
                  Švedska
               
               
                  2 126
               
            
                  Ujedinjena Kraljevina
               
               
                  8 669
               
            
                  Ukupno
               
               
                  68 123